NaiveNeuron/SloPal huggingface dataset:
B. Bugár, podpredseda NR SR: (2006-04-19):
(Hlasovanie.) Prítomných 128, za 79, proti 4, zdržalo sa 43 poslancov, 2 nehlasovali. Konštatujem, že návrh sme schválili. Nech sa páči.
Hirman, Karel, minister hospodárstva SR (2022-11-29):
Ďakujem, pán predsedajúci, prajem príjemné popoludnie všetkým prítomným. Vážené pani poslankyne, vážení páni poslanci, cieľom vládneho návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti ministerstva hospodárstva v znení neskorších predpisov je v reakcii na aplikačnú prax upraviť podmienky poskytovania dotácií na rozvoj priemyselnej výroby, výskumu, vývoja a služieb. Návrhom zákona sa zavádzajú elektronické žiadosti o poskytnutie dotácie, upravujú sa niektoré podmienky týkajúce sa ostatných účelov dotácie a tiež úpravy reagujúce na stav v oblasti banských činností. Medzi najvýznamnejšie navrhované zmeny patria nasledovné: úprava dvoch nových účelov použitia dotácie, toto znamená preložka elektrokomunikačných... elektronických, pardon, komunikačných sietí alebo vybraných líniových stavieb a náklady na štúdiu realizovateľnosti projektu súvisiaceho s rozvojom priemyselnej výroby, výskumu, vývoja a služieb. Po ďalšie, ustanovenie pravidiel spolufinancovania účelu dotácie, ďalej zavedenie novej kategórie úloh, na plnenie ktorých môže obec alebo vyšší územný celok žiadať dotáciu. A ďalšie, vytvorenie podmienok na podávanie žiadostí týkajúcich sa mimoriadnych a naliehavých úloh súvisiacich s investíciou investora aj mimo výzvy na predkladanie žiadostí. A posledné, úprava povinností prijímateľa a požadovaných príloh žiadosti v reakcii na uvedené zmeny. Vážený pán predsedajúci, vážené pani poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem.
Figeľ, Ján, podpredseda NR SR (2014-11-08):
S ďalšou faktickou Ľuboš Blaha.
Sulík, Richard, predseda NR SR (2010-12-09):
Ďakujem. S faktickými poznámkami sa prihlásili traja rečníci. Uzatváram možnosť a slovo má pán poslanec Rafaj.
Kollár, Boris, predseda NR SR (2021-10-19):
Prosím, prezentujme sa a hlasujeme. (Hlasovanie). Prítomných 138 poslancov, za 138. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Grendel, Gábor, podpredseda NR SR (2022-09-28):
Štrnásť faktických poznámok na vystúpenie pána ministra. Končím možnosť prihlásiť sa s faktickými poznámkami. Ako prvý pán poslanec Milan Mazurek.
Hrušovský, Pavol, podpredseda NR SR (2010-10-15):
Páni poslanci, počuli ste návrh. Pán spoločný spravodajca vás žiada, aby ste o nich hlasovali a vyhoveli jeho rozhodnutiu. (Smiech v sále.) (Hlasovanie.) 137 prítomných, 77 za návrh, 2 proti, 57 sa zdržalo, 1 nehlasoval. Ďakujem za pána poslanca Galisa, že ste návrh podporili a schválili. Panie poslankyne, páni poslanci, vyhlasujem 15-minútovú prestávku, po ktorej budeme pokračovať v prerušenom rokovaní ďalšími bodmi programu tak, ako sú uvedené v programe 7. schôdze Národnej rady. (Pätnásťminútová prestávka.) (Po prestávke.)
Ďuriš Nicholsonová, Lucia, podpredsedníčka NR SR (2017-04-06):
Rozumiete tomuto, tak mám štyri minúty do konca, snáď mi to dáte dokončiť?
D. Lipšic, poslanec: (2007-06-28):
Ďakujem.
Pellegrini, Peter, predseda NR SR (2015-12-01):
Prezentujme sa a hlasujme o tomto návrhu. (Hlasovanie.) Prítomných 127 poslancov, za hlasovalo 48, proti boli 2, zdržalo sa 77. Tento návrh zákona do druhého čítania sme neschválili. Budeme hlasovať o bode 103 programu. Je to prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (tlač 1813). Hlasovanie uvedie pán poslanec Zajac.
Pleštinská, Zita, poslankyňa NR SR (2020-12-04):
Ďakujem, pán predsedajúci. Vážená pani ministerka, vážení kolegovia, chcela by som oceniť tvoj príspevok, Ondrej. Samozrejme, koľko právnikov, toľko právnych názorov. Chcem sa poďakovať za každý jeden pozmeňovací návrh, lebo ten generuje diskusiu a v diskusii sa vytvára priestor pre vypočutie si názorov a prípravu toho najlepšieho kompromisu. Ďakujem pani ministerke za jej úsilie a odvahu. Ďakujem.
Laurenčík, Milan, podpredseda NR SR (2021-11-12):
Pán poslanec Stanislav Mizík, nech sa páči.
Š. Kužma, poslanec: (2007-09-12):
Pán kolega, dá sa predávať bez zisku a dá sa aj zaviesť jedného výrobcu a dá sa to aj zdôvodniť znížením nákladov, že sa robí vo veľkom a hlavne znížením režijných nákladov. Mali sme to za socializmu, kde väčšina tovarov a služieb bola ponúkaná len jediným monopolným výrobcom. Dokonca monopolný výrobca bol hrdý titul a väčšina podnikov si to uvádzala pred svojím názvom. Bol monopolný výrobca televízorov, chladničiek, toaletného papiera a podobných vecí. Možno tým, že si mladý, tak si možno nepamätáš niektoré pojmy, ktoré boli, vtedy títo monopolní výrobcovia nám doniesli. Boli to výrazy ako úzkoprofilový tovar, podpultový tovar, socialistická známosť, rad na mäso. To sú výrazy, ktoré dnes nepoznáme, ale ktoré sú typické, keď výrobcovia nie sú motivovaní, aby vyrábali, keď majú ochranu toho, že sú monopolní. A keď sme zažívali celé mesiace, keď ani toaletný papier nebol v krajine. Čiže dá sa to urobiť, ale výsledok bude presne taký, aký tu už raz bol, keď boli monopolní výrobcovia bez zisku.
M. Jureňa, poslanec: (2008-04-11):
Ako už bolo povedané kolegom Mirom Kotianom, veľmi dôležité je, že sa týmto zaoberáme, a veľmi dôležité je to z toho pohľadu, že určite to vytvorí priestor na rokovania. A dal by Boh, keby boli výsledky v podobe etického kódexu i na Slovensku. Takže je veľmi dobré, že o tom takto vôbec diskutujeme. Ja si myslím, že i to, čo povedal pán poslanec Simon, že zaviedol značku kvality, určite ja s tým nemám najmenší problém. Vždy, čo sa urobilo dobré, som považoval za dobré, ale porovnávať to s predchádzajúcimi našimi ministrami, keď Peter Baco končil v 1998, je trošku uletené. A čo sa týka kontrol, no tak ja som si všimol, že ste sa tomu osobitne venovali, ale to neviem, či to bolo v záujme slovenského spotrebiteľa, alebo vášho marketingového zviditeľnenia. Pretože skorej mi to pripadalo ako váš marketing urobiť sa milý pred občanmi Slovenskej republiky. Pre nás bolo dôležité, a som to pri nástupe považoval za veľmi dôležité, uviesť zákon o potravinách do života, ktorý u vás ležal dva roky v šuplíku. A pochopiteľne sa možno objavili niektoré veci, ktoré zase môžeme postupne riešiť, ale aby bol účinný a bol platný. A len tak na margo, ešte skúsme si pozrieť situáciu u našich susedov v Maďarskej republike a v Českej republike a troška sa možno viacej zorientujeme. Ďakujem za pozornosť.
Grendel, Gábor, podpredseda NR SR (2021-11-09):
Pán poslanec Milan Kuriak.
V. Jasaň, poslanec: (2008-10-22):
Ale najviac čo ma tak zaujalo, sú slová úbohý občan, úbohý občan bude trpieť týmto zákonom. Tento zákon je práve prijatý preto, aby chránil občanov pred tými, ktorí porušujú zákon a ohrozujú život svoj a život aj tých ostatných. A veľmi dobre si pamätám na plamenné reči o záchrane života, keď pán kolega Pado predkladal návrh zákona alebo novelu zákona v súvislosti s celoročným svietením. Teraz vám to vôbec neprekáža? (Ruch v sále.) Ale zrejme vás nezaujímajú ani moje reakcie, takže ďakujem pekne, pán predsedajúci.
Grausová, Natália, poslankyňa NR SR (2017-02-07):
Vážený pán predsedajúci, vážení kolegovia, panie poslankyne, páni poslanci. Zápisnica o výsledku tajného hlasovania o návrhu na voľbu člena Rady Rozhlasu a televízie Slovenskej republiky za oblasť televízneho vysielania, ktoré sa konalo 7. februára 2017, išlo o opakovanú voľbu. Na tajné hlasovanie o návrhu na opakovanú voľbu člena Rady Rozhlasu a televízie Slovenskej republiky za oblasť televízneho vysielania bolo vydaných a poslanci si osobne prevzali 138 hlasovacích lístkov, teda na voľbe bolo prítomných 138 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na opakovanú voľbu člena Rady Rozhlasu a televízie Slovenskej republiky za oblasť televízneho vysielania všetci poslanci odovzdali hlasovacie lístky. Zo 138 odovzdaných hlasovacích lístkov bolo neplatných 25 a 113 lístkov bolo platných. Podľa platných hlasovacích lístkov overovatelia zistili, že – pán Martin Kákoš, za hlasovalo 83 poslancov, proti hlasovalo 16 poslancov a zdržalo sa 14 poslancov, – pán Ľubomír Krno, za hlasovalo 15 poslancov, proti 55 a zdržalo sa 43. Na voľbu členov Rady rozhlasu a televízie Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Rady Rozhlasu a televízie Slovenskej republiky za oblasť televízneho vysielania zvolený Martin Kákoš.
Blanár, Juraj, podpredseda NR SR (2021-02-04):
Pani poslankyňa, na vaše, pani predsedníčka, na vaše vystúpenie dve faktické poznámky. Ako prvý pán Miroslav Suja. Nech sa páči. (Ruch v sále.) Poprosím pánov poslancov ešte chvíľočku a budeme hlasovať po jedenástej, aby sme sa počúvali. Ďakujem.
Baláž, Radovan, poslanec NR SR (2019-11-28):
Iba krátko k tomu, čo tu odznelo pred pár minútami. Som rád, že sme sa zhodli, pán kolega Dostál, na tom, že to bol prílepok a čiže došlo k porušeniu rokovacieho poriadku, konkrétne § 94 ods. 3, ktorý znemožňuje dávať prílepky. A som rád, že ako človek, ktorý nás tu viac ako tri a pol roka cvičí o rokovacom poriadku, dokonca môžte alebo dokonca ste umožnili dať tomuto výnimku. Preto nechcem síce kaziť tú radosť pani Cigánikovej, ale chcem využiť § 94 ods. 2, ako navrhovateľ nesúhlasím s jej návrhom, ktorý odznel pri našom návrhu, pretože je zjavné, že to spoločne nesúvisí a bol porušený rokovací poriadok. Ďakujem pekne.
Kuriak, Milan, poslanec NR SR (2022-12-22):
Pán predseda, teraz dajte, prosím, hlasovať o podanom pozmeňujúcom a doplňujúcom návrhu pána poslanca Jaroslava Karahutu.
Laurenčík, Milan, podpredseda NR SR (2022-03-23):
Pani poslankyňa Anna Andrejuvová s faktickou poznámkou.
B. Bugár, podpredseda NR SR: (2004-06-18):
(Hlasovanie.) Prítomných 130, za 117, proti 5, zdržali sa 7 a nehlasoval 1. Piatu pripomienku sme schválili.
Danko, Andrej, podpredseda NR SR (2024-09-11):
S reakciou poslanec Viskupič.
Bugár, Béla, podpredseda NR SR (2019-06-20):
Na vystúpenie pána poslanca jediná faktická poznámka. Pani poslankyňa Žitňanská.
M. Číž, podpredseda NR SR: (2007-02-09):
(Hlasovanie.) Prítomných 126 poslancov, za návrh 76 poslancov, proti 4 poslanci, zdržalo sa 46 poslancov. Konštatujem, že tento návrh sme schválili. Nech sa páči.
Sulík, Richard, predseda NR SR (2011-07-07):
Ďakujem. Pani poslankyňa Laššáková a pán poslanec Fronc sa prihlásili s faktickými poznámkami. Uzatváram možnosť. Pani poslankyňa, nech sa páči.
M. Fronc, minister školstva SR: (2004-10-21):
Pán poslanec, odpovedám vám na túto otázku, ktorú často opakujete, takže moja odpoveď sa bude tak isto v istom zmysle opakovať. Návrh predmetného zákona, ktorý sa týka reformy vysokého školstva, sme aj v minulosti dávali so súčasťou, kde je dôvodová správa a kde boli vysvetlené aj dopady a súčasne boli vypracované aj dopadové štúdie a takisto ministerstvo školstva každý rok robí analýzu stavu sociálneho, čo sa týka vysokoškolákov, očakávam, že do konca roku bude vypracovaná takáto analýza, ako bola vypracovaná aj vlani a to znamená, v okamihu predkladania zákona, novely vysokoškolského zákona a zákona týkajúceho sa študentských pôžičiek bude aktuálna informácia o sociálnej situácii vysokoškolských študentov k dispozícii. Ale dovoľte, aby som trošku poopravil názor, čo sa týka reformy vysokého školstva. Toto sa, totiž tento záver reformy vysokého školstva sa stotožňuje s reformou vysokého školstva. Ja by som rád zdôraznil, že reforma vysokého školstva beží od roku 2000. Bola to jedna z prvých reforiem, ako prví sme prijali vzhľadom na Bolognu zákon, ktorý reflektuje situáciu vo vysokoškolskom priestore v Európe a dokladujem to len dvoma vecami. Jednak sme posilnili mobilitu študentov, zaviedli sme trojstupňový systém vzdelávania, ale čo je aj dôležité, zmenili sme ekonomické pravidlá a vysoké školy majú ekonomickú slobodu a dnes už viem povedať, že na základe výročných správ zo všetkých verejných vysokých škôl 6 vysokých škôl dokonca vo výročnej správe vykazuje zisky, zvyšné okrem dvoch – jedna je známa, lebo je to prípad VŠMU, ktorá bola aj v médiách –, všetky ostatné pokryli svoje náklady a dokonca aj časť odpisov. Aj to svedčí o tom, že tá reforma, ktorá prebieha a bola spustená už oveľa prv, je dobrá a to, o čom hovoríme, to je ako, ja by som to prirovnal, ako bodka za vetou. Pán poslanec, veta bez bodky síce má zmysel, ale nie je ukončená. A ak chceme, aby sme to ukončili, musíme tam dať aj tú bodku a v tom by som bol rád, keby sme našli zhodu, pán poslanec. Ďakujem.
Hrušovský, Pavol, podpredseda NR SR (2010-10-13):
Hlasujeme o návrhu. (Hlasovanie.) 142 prítomných, 76 za, 57 proti, 9 sa zdržalo. Návrh zákona do druhého čítania sme schválili. Prosím o ďalší návrh.
Figeľ, Ján, podpredseda NR SR (2013-10-30):
Chcete reagovať? Nech sa páči, Alojz Hlina.
R. Zajac, minister zdravotníctva SR: (2005-09-21):
Ja som si zrejme vypočul všetko, čo som si vypočuť mal, len sa čudujem, pretože tento zákon nehovorí o tom, čo pán poslanec Paška hovorí, on vôbec nič nehovorí o kúpeľnej liečbe, pretože kúpeľná liečba patrí do zdravotnej starostlivosti. A možno keby si dal tú námahu, neviem, ako to majú v Sociálnej demokracii, a odobral si predmet úpravy, to je najjednoduchšie vedieť, čo ten zákon hovorí, tak by zistil, že hovorí o uznávaní liečivých vôd, hovorí o uznávaní klimatických podmienok, že dáva podmienky na čerpanie vody atď. Ja vám poviem jeden príklad, pán poslanec, ktorý nemá nič spoločné ani so Zajacovou reformou, ani s vašou deformou. Ten príklad je, že máme vodu, ktorú existujúci poskytovateľ kúpeľnej starostlivosti povedzme v Trenčianskych Tepliciach dokáže využívať na 60 %. A doterajší zákon neumožňoval ďalšiemu uchádzačovi, povedzme tomu, kto vlastní Marínu alebo kto vlastní Salvator, neumožňoval ani po 5, ani po 15, ani po 250 rokoch čerpať vodu za žiadnych okolností. Teraz máme riešenie, ktoré hovorí, ak sú splnené podmienky zákona a neohrozí to toho pôvodného a je tam dostatočná kapacita, a to sú napríklad Piešťany, potom nájdeme tento zákon, umožní aj ďalším uchádzačom o vodu, o bahno a všetko, čo potrebujeme k takejto liečbe. Slovíčkom nehovorí o indikačných obmedzeniach, slovíčkom nehovorí o poplatkoch, slovíčkom nehovorí o rozsahu kúpeľnej starostlivosti hradenej z verejného zdravotného poistenia, hovorí len a len o tom, o čom zákon o využívaní prírodného bohatstva Slovenskej republiky hovoriť má. Musím povedať, že tento zákon po odstránení posledného rozporu, a to bola obava tých pôvodných využívateľov kúpeľov, že by mohli príliš rýchlo dostať konkurenciu, bol odstránený tým, že sme ešte prepracovali ten jeden bod, za akých podmienok sa tam môže dostať ten ďalší. Tento zákon bol odsúhlasený, robil ho prof. Melioris, robil ho doc. Fogaš, a bol odsúhlasený širokým spektrom užívateľov kúpeľov, zdravotných poisťovní, zástupcov poistencov, pretože rieši elementárny problém, ako spravodlivo rozdeľovať národné bohatstvo v prospech kúpeľnej starostlivosti. Tak všetko, čo ste hovorili, by som povedal, k tomuto zákonu, mal som taký pocit, že ste si trošku poplietli pojmy a dojmy, pretože tento zákon naozaj nerieši rozsah ani všetky tie neprávosti, ktoré som napáchal na obyvateľoch Slovenskej republiky, lebo akosi sme už niekde inde. Ďakujem pekne.
Šimečka, Michal, podpredseda NR SR (2023-11-15):
Ďakujem veľmi pekne a nasleduje pán poslanec Hajko. Prosím, máte slovo.
Hort, Milan, podpredseda NR SR (2011-10-18):
Pani poslankyňa Jana Vaľová s faktickou poznámkou. Nech sa páči.
P. Paška, predseda NR SR: (2010-05-26):
Otváram rozpravu. Mám písomnú prihlášku do rozpravy za klub Slovenskej národnej strany, pán predseda Ján Slota, a potom ešte za Slovenskú národnú stranu pán poslanec a predseda poslaneckého klubu, pán poslanec Rafaj. Nech sa páči, pán Slota, máte slovo.
Paška, Pavol, predseda NR SR (2012-08-03):
Pán poslanec, procedúry schôdze určujú, ako bude postupovať. Odhlasujeme program a okamžite zvolám grémium. Takže budeme hlasovať o návrhu programu a po schválení programu zvolávam poslanecké grémium. Hlasujeme. O návrhu programu. (Ruch v sále.) Hlasujeme o návrhu programu 6. schôdze. (Hlasovanie.) 91 prítomných, 78 za, 5 proti, 2 sa zdržali, 6 nehlasovali. Konštatujem, že sme schválili návrh programu. Ešte niekoľko informácií. Dnes budeme rokovať do 16.00 hodiny. Ako ďalší rokovací deň po tom, ako dnes prerušíme rokovanie na sobotu a nedeľu, bude v pondelok od 09.00 hodiny ráno. Takže prerušujem teraz rokovanie a zvolávam na základe požiadavky klubov poslanecké grémium. (Prestávka.) (Po prestávke.)
Kavecká, Monika, poslankyňa NR SR (2023-06-23):
To je smutné. (Krátka pauza pre neprítomnosť predkladateľky.) Už, už radšej tú anatómiu by si mohla opakovať, nie? (Reakcie z pléna.) Ale to je... zase nebuďme takí zlí. Buďme radi za každého jedného zdravotníka, ktorý bude štúdiom odborne spôsobilý. (Reakcie z pléna.) Hej, hej, to, samozrejme, to... (Reakcie z pléna.) Nie, to ja nechcem útočiť, akože ja chcem sa iba naozaj opýtať na... čože? Ako?
M. Košútová, poslankyňa: (2008-10-30):
Výbor Národnej rady Slovenskej republiky pre životné prostredie a ochranu prírody ako gestorský výbor podáva Národnej rade spoločnú správu výborov Národnej rady Slovenskej republiky. Národná rada Slovenskej republiky uznesením č. 985 z 10. 9. 2008 pridelila vládny návrh zákona, ktorým sa mení a dopĺňa zákon, týmto výborom: Ústavnoprávnemu výboru Národnej rady Slovenskej republiky, Výboru Národnej rady pre pôdohospodárstvo, životné prostredie a ochranu prírody a Výboru Národnej rady pre verejnú správu a regionálny rozvoj. Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady, ktorým bol zákon pridelený, zaujali stanoviská, súhlasili schváliť s pripomienkami, ktoré máte v spoločnej správe. Gestorský výbor odporúča hlasovať o bodoch 1 až 6 spoločne. Pán predsedajúci, skončila som, otvorte, prosím, rozpravu.
P. Hrušovský, predseda NR SR: (2005-12-13):
(Hlasovanie.) 139 prítomných, 62 za návrh, 8 proti, 65 sa zdržalo, 4 nehlasovali. Návrh sme neschválili. Ďalší.
Fronc, Martin, poslanec NR SR (2015-04-15):
Ďakujem pekne, pani podpredsedníčka. Pán kolega, nemôže každý všetkému rozumieť, celkom iste sa nepasujem do pozície, že by som zdravotníctvu rozumel, ale minimálne rozumiem a vnímam problémy pacientov a ľudí, ktorí žijú, a budem konkrétny v Žiline a v okolí. Viete, človek sa z osvety v zdravotníckej dobe dozvie, že má byť včas ošetrený, že čas niekedy hrá vážnu rolu, ale k endokrinológovi čaká tri-štyri mesiace na vyšetrenie. K neurológovi takisto. To nie je výmena kĺbov, čo by som vedel pochopiť. A teraz vybuchne kauza v žilinskej nemocnici na internom oddelení. Ja beriem, že sa stáva, ja nechcem ísť do vnútra kauzy, ale fakt je, že tí ľudia potrebujú interné oddelenie a ošetrenie a vy viete dobre, však ste hovorili, že máte aj atestáciu z cievnej chirurgie, že jak dôležitý je okamžitý niekedy zásah, okamžité vyšetrenie, a toto interné oddelenie plnohodnotne už dlho nefunguje. Dlho nefunguje. Ja si myslím, že sa to dalo riešiť, nie že sa kauza stala, že to vybuchlo, ale že to nie je zabezpečené, to pokladám za vážne. A preto sa vás chcem opýtať, pán kolega, myslíte si, že pán minister zdravotníctva za týchto okolností zvláda svoju funkciu? Ďakujem.
Laššáková, Jana, podpredsedníčka NR SR (2014-10-22):
Zaujmite miesto pre určené pre spravodajcov. Otváram všeobecnú rozpravu, do rozpravy som dostala písomnú prihlášku pána poslanca Pavla Zajaca z klubu KDH. Nech sa páči, pán poslanec, máte slovo.
Hrnčiar, Andrej, podpredseda NR SR (2017-06-21):
Ďakujem. Nech sa páči, pán poslanec Fecko. Či, pán minister? Nech sa páči, reagovať bude pán minister.
Hrnčiar, Andrej, podpredseda NR SR (2016-12-07):
Pán podpredseda Bugár.
Sulík, Richard, predseda NR SR (2011-04-01):
Ďakujem pekne. S faktickými poznámkami sa teraz prihlásili traja poslanci: pán poslanec Pelegrini, pani poslankyňa Košútová a pán poslanec Somogyi. A ešte ostali prihlásení traja poslanci: pani poslankyňa Laššáková, pán poslanec Počiatek a Kaliňák. No a máme procedurálny návrh od pána poslanca. Chcete sa do faktickej poznámky prihlásiť? (Reakcia poslanca.) Dobre. Pán Počiatek sa chce prihlásiť do faktickej? Nie. Pani Laššáková tu nie je. Takže nech sa páči procedurálny návrh.
Hrnčiar, Andrej, podpredseda NR SR (2016-10-27):
Pán poslanec Kollár.
Laššáková, Jana, podpredsedníčka NR SR (2013-11-26):
Ďakujem pekne. Pán spravodajca, zaujmite miesto určené pre spravodajcov. A teraz otváram všeobecnú rozpravu. Do rozpravy som dostala písomnú prihlášku pána poslanca Júliusa Brocku za klub KDH. Dávam mu slovo. Nech sa páči, pán poslanec.
Švejna, Ivan, poslanec NR SR (2014-03-19):
Ďakujem. No, pán kolega, si povedal, že nie je to až také podstatné, ten programový výber. Ja si myslím, že je podstatné, ale zásadná vec je, a to teraz poviem veľmi zásadnú vec, že ak prijmeme tento zákon tak, ako to predložilo ministerstvo práce, tak je tu reálna možnosť a bude, že z dvojpilierového systému ľudia budú mať v niektorých prípadoch nižší dôchodok, ako keby zostali v prvom pilieri. A pri všetkej proste, pri všetkej konkrétnej debate som ochotný o hocičom debatovať, ale jednoducho toto by v žiadnom prípade nemal byť záver, záver toho, na čo sme vytvárali II. pilier. Ja sa ešte k tomu, samozrejme, v diskusii, v rozprave vrátim.
Zelník, Štefan, poslanec NR SR (2018-06-13):
Ďakujem pekne všetkým za faktické poznámky. A chcem povedať, viacero tu zaznelo, otázka platov. No, nikdy som nepovedal, že netreba zvyšovať platy v zdravotníctve. Neviem si predstaviť, sám som lekár a pracujem stále vo výkone a neviem si predstaviť, že by tam tie zdravotné sestry neboli. Je to fantastické. Robil som na jednotke intenzívnej starostlivosti, na operačných sálach. Je to fantastické, keď naozaj to, čo aj povedala kolegyňa Červeňáková, mnohokrát tie sestry aj cez nočnú dokázali toho pacienta preklenúť bez toho, aby toho lekára volali. Tá spolupráca, to bola kedysi fantastická. Ja len hovorím o tom a stále prihováram sa k tomu, aby sme naspäť obnovili tú spoluprácu a tú fantastickú kolegialitu jeden medzi druhým, lebo na prvom mieste vždy pre nás musí byť ten pacient. Samozrejme, že si to vyžaduje aj zvýšenie platov, pretože tá práca všetkých tých zdravotníckych pracovníkov je náramne zložitá a náročná, fyzická, ale aj psychická. Veď to neni jednoduché, keď tá sestra má 60 kilov a ide polohovať alebo dvíhať pacienta, ktorý je nevládny a má 90 alebo 100 kilov. Ani dve ho nezdvihnú. Čiže toto všetko im treba uznať. A nikto neni proti tomu, aby sa platy nezvyšovali. Len my chceme naozaj v tom zdravotníctve urobiť systémové zmeny. My musíme pripraviť odbornú prípravu a tá začína od základnej, strednej a potom aj vysokej školy. Ak toto neurobíme, systémové opatrenia, a teda to, čo sme urobili v zdravotnom výbore, že sme urobili zmenu na praktickú sestru, aby sme zatraktívnili ten prvý vstup pre tie zdravotné sestry, tak to si myslím, že to bola tá hlavná úloha. A pani kolegyni Cigánikovej, to neni, že sme nedebatovali. Veď bol urobený prieskum, Asociácia nemocníc urobila prieskum, kde 87 % zdravotných sestier nám dalo za pravdu.
J. Počiatek, minister financií SR: (2009-06-23):
Vzhľadom na možnosť hospodárskej spolupráce Slovenskej republiky a Bosny a Hercegoviny uzavretie zmluvy prispeje k vytvoreniu právneho rámca na ochranu investorov jedného štátu na území druhého štátu a zároveň aj k zvýšeniu podnikateľských iniciatív obidvoch zmluvných strán, ktoré súvisia so vzrastajúcim medzinárodným pojmom kapitálu, ale aj s obchodom s tovarmi a službami. Ďakujem za slovo, skončil som.
Záborská, Anna, poslankyňa NR SR (2023-05-24):
Ďakujem pekne, pán predseda. Vážené panie poslankyne, vážení páni poslanci, v súlade s § 80 ods. 1 zákona o rokovacom poriadku som bola určená za spravodajkyňu k návrhu uvedeného zákona (tlač 1694). Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo a odporúčam, aby výbory prerokovali predmetný zákon, návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v prvom čítaní. Ďakujem pekne, pán predseda, prosím, otvorte všeobecnú rozpravu.
Glváč, Martin, podpredseda NR SR (2017-04-04):
Ďakujem. S faktickými poznámkami traja poslanci. Ukončujem možnosť prihlásenia sa. Pán Kotleba, nech sa páči.
Ďuriš Nicholsonová, Lucia, podpredsedníčka NR SR (2018-06-14):
Dve faktické poznámky na vaše vystúpenie. Končím možnosť prihlásiť sa. Pán poslanec Jurzyca.
Glváč, Martin, podpredseda NR SR (2018-12-06):
Ďakujem. S faktickými poznámkami dva poslanci. Končím možnosť prihlásiť sa. Pán poslanec Baláž, nech sa páči.
Danko, Andrej, podpredseda NR SR (2023-12-14):
Pán poslanec Pročko.
M. Číž, podpredseda NR SR: (2008-09-09):
Poprosím spravodajcu, jednak aby zaujal miesto spravodajcu a k tejto situácii má slovo spravodajca, ktorého navrhol gestorský výbor pre sociálne veci a bývanie, poslanec Madej.
Laššáková, Jana, podpredsedníčka NR SR (2012-10-18):
S reakciou na faktické poznámky pán poslanec Hlina, nech sa páči.
Remišová, Veronika, poslankyňa NR SR (2018-10-24):
Národná rada rieši teraz jeden z najdôležitejších zákonov.
P. Hrušovský, podpredseda NR SR: (2001-09-17):
P. Tatár, poslanec: Ďakujem pekne za slovo. Vážený pán predsedajúci, vážená pani ministerka, páni ministri, dovoľte mi, aby som v zmysle zákona o rokovacom poriadku vystúpil k vládnemu návrhu zákona o cenných papieroch a investičných službách, tlač 1133, ako spravodajca Výboru Národnej rady pre financie, rozpočet a menu. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej pätnásť dní pred schôdzou Národnej rady, na ktorej sa uskutoční prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel zaradil ho na rokovanie 51. schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z vecného hľadiska na jednej strane rieši závažnú problematiku, na druhej strane má aj isté vecné nedostatky, a preto po skončení rozpravy, v ktorej sa hlásim a odôvodním tieto vecné nedostatky, budem navrhovať, aby bol zákon podľa § 73 ods. 3 písm. a) rokovacieho poriadku vrátený navrhovateľovi na dopracovanie. Vážený pán predsedajúci, skončil som.
Hargaš, Ján, poslanec NR SR (2024-01-24):
Ďakujem pekne. Pani kolegyňa, ty si sa venovala správne neodôvodnenosti tohto skráteného legislatívneho konania pri tak komplexnej zmene a ja by som sa naozaj, naozaj chcel spýtať navrhovateľa, myslím to vážne, že kto z odbornej komunity sa vyjadril v prospech skráteného legislatívneho konania pri tejto novele? Kto? Ešte, ešte aj ten pán Burda k tomu SLK-čku radšej mlčí. A je to relevantné pýtať sa to teraz, pretože v televíznych debatách včera som si vypočul, že sú to krištáľovo čisté dôvody na skrátené legislatívne konanie a máloktorý zákon mal také krištáľovo čisté dôvody, citujem práve odchádzajúceho pána Gašpara. Ak máme tu zákon s takými krištáľovo čistými dôvodmi na skrátené legislatívne konanie, ja naozaj som nesmierne prekvapený, že nikto z odbornej komunity sa nevyjadril na jeho podporu, na podporu tohto procesu, že takto sa to robí, lebo tie dôvody naozaj sú krištáľovo čisté. Na druhej strane tu ale máme viacero vyjadrení, ktoré hovoria, že až také krištáľovo čisté tie dôvody nie sú. Citujem zo stanoviska Európskej prokuratúry: „V tejto súvislosti európsky hlavný prokurátor tiež konštatuje, že rýchlosť, s akou slovenská vláda mieni pristúpiť k týmto zmenám, vyvoláva vážne pochybnosti o dodržiavaní povinnosti úprimnej spolupráce podľa zmlúv EÚ.“ Tá úprimná spolupráca, to je o tom, že členské štáty nerobia takéto náhle rozhodnutia bez toho, aby prešli nejakou verejnou, štandardnou diskusiou. Alebo zo stanoviska Rady prokurátorov Slovenska: „Rada prokurátorov v tejto súvislosti dôrazne odmieta, aby k zásadným zmenám právnej úpravy v oblasti trestného práva dochádzalo k takýmto skrytým spôsobom vynechaním štandardného legislatívneho procesu.“ Čiže to sú konkrétne názory proti skrátenému legislatívnemu konaniu. Nepočul som ani jeden z odbornej komunity, ktorý by to schvaľoval. Ďakujem.
Bugár, Béla, podpredseda NR SR (2020-02-25):
Na vystúpenie pani poslankyne s faktickými poznámkami šiesti. Končím možnosť sa prihlásiť. Pán poslanec Hrnko.
Muňko, Dušan, poslanec NR SR (2024-04-16):
Pán poslanec, objavili ste Ameriku. Už sa konečne rozhodnite a už prestaňte tárať. Rozvrat verejných financií, ktorý tu za minulej vlády spravili, je dopad toho, ako je aj daňový bonus. To, že treba vydotovať samosprávu, bolo aj minulý rok. Mal to váš predstaviteľ predseda vlády Ódor riešiť. Neriešil nič, len tá vec sa ťahá ďalej. Áno, prídu systémové kroky. Nemusíte mať obavy, že veci nevyriešime. V skrátenom legislatívnom konaní ste tu pospomínali všetko možné a ešte budete spomínať ďalej. Konečne začnime slušne a riešiť veci tie, ktoré nás najviac tlačia. My tiež sme mohli spraviť, že ten rozpočet, ktorý sme schválili, že spravíme provizórny rozpočet a nechať to proste na predchádzajúcu vládu a zavesiť to im. Situácia je taká, aká je v rozpočte. Viete veľmi dobre. Tam, kde nemáte, nemáte kde zobrať. To nehovoriac o tom teraz, že také isté problémy má zdravotníctvo, také isté problémy má samospráva. Ešte vám ich môžem vymenovať ďalšie. Len už prestaňte veci hovoriť a hovorte konkrétne, akým spôsobom sa to dá riešiť. To je tak isto ako... (Prerušenie vystúpenia časomerom.)
Hrnčiar, Andrej, podpredseda NR SR (2017-04-07):
(Povedané súbežne s rečníčkou.) Ste si ho zobrali sama, že urážate poslancov.
Blanár, Juraj, poslanec NR SR (2010-12-16):
Vážený pán minister, dovoľte, aby som porovnal vaše vystúpenie s niečím ako vystúpením, ktoré by skôr patrilo na hodinu tzv. NOS-ky, ako sa hovorí, náuky o spoločnosti, pretože bolo tam viacej moralizovania, ako je už vo vašom vystúpení zvyklé, ako faktov. A naviac, čo mňa prekvapilo, a vo vašom prípade ako bývalého eurokomisára, množstvo protirečení. Ja sa nestačím čudovať, ako vy môžete vypustiť z úst, že čerpanie eurofondov je na úrovni 2 %. Veď už si zavolajte tým svojim priateľom tam do Európskej komisie, aby tam povedali, ako to v skutočnosti je. 37 % len v OP Doprava je vyčerpaných, 50 % je zakontrahovaných, ktorých už nikto nikdy nezmení. Toto sú protirečenia, ktoré mi nesedia u vás. Na jednej strane hovoríte, že je samozrejmé, že treba rokovať o ešte presunutí financií z európskych fondov, ale vy ste už do médií dali jasne, že sa postaví tunel Višňové z eurofondov, vy už to viete. Ale dnes ste tu povedali, môžete si to pozrieť, že samozrejme, že treba rokovať a nebude to jednoduché, bude to aj dlhé, aj krátke, aj ešte neviem aké. No a keď ste ešte hovorili o miešaní hrušiek s jablkami, nuž veď vy ich miešate neustále. Hovoríte o PPP projekte, o cene, kde je započítaná cena za samotnú výstavbu a potom cena za 30 rokov prevádzky, do čoho nedá štát ani korunu z hľadiska údržby, ale bude to platiť koncesionár. Ale vy to pokojne porovnávate s cenou, ktorú ste vy údajne vyrokovali, ale tam už žiadna prevádzka na 30 rokov nebude. Čiže tieto protirečenia ma naozaj prekvapujú práve vo vašom prípade a naviac som myslel, že bude viacej faktické vaše vystúpenie a nie až tak moralizujúce, ako bolo. Ďakujem.
Pčolinský, Peter, podpredseda NR SR (2023-02-16):
Na vaše vystúpenie len päť faktických poznámok. S prvou pán poslanec Kamenický.
V. Veteška, podpredseda NR SR: (2007-12-11):
Prerušujem rokovanie o tomto bode programu. Panie poslankyne, páni poslanci, v súlade s predchádzajúcou dohodou tu v rokovacej sále sme prerušili rokovanie o návrhu rozpočtu Exportno-importnej banky Slovenskej republiky na rok 2008 pre neprítomnosť spoločného spravodajcu, predsedu výboru pre financie, rozpočet a menu, pána Buriana. Budeme pokračovať v tej časti o tomto bode programu, kde bude predkladať spravodajskú správu pán poslanec Burian. Prosím aj pána Lichnovského, aby zaujal miesto. Nech sa páči. A, pán poslanec Burian, prosím predniesť správu.
Richter, Ján, poslanec NR SR (2020-09-23):
Ďakujem pekne za slovo. Vážený pán predsedajúci, vážený pán podpredseda Národnej rady, panie poslankyne, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 227. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada vo všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky č. 217 z 31. augusta tohto roku navrhujem, aby zákon prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona prerokovali do 30 dní výbory a gestorský výbor do 32 dní od prerokovania návrhu zákona v prvom čítaní. Pán predsedajúci, prosím, otvorte všeobecnú rozpravu.
Hort, Milan, podpredseda NR SR (2011-09-09):
Nie. Takže, ak dovolíte, vzhľadom na skutočnosť, že sme si dohodli, že rokujeme do 15.00 hodiny, a bolo to dohodnuté všeobecným súhlasom, pokiaľ viedol schôdzu pán predseda parlamentu, v súlade s rokovacím poriadkom prerušujem rokovanie o tomto bode programu. Pán poslanec Burian, prerušujem rokovanie o tomto bode programu. Znamená to, že budete chcieť ešte pokračovať vo svojom vystúpení? (Hlasy v sále.) Takže prerušujem rokovanie o tomto bode programu. Poprosím poslancov zo strany SMER, aby nechali v pokoji viesť predsedajúceho. Ja rozumiem rokovaciemu poriadku, aj viem, kedy treba skončiť, keď sme si to tak dohodli. Druhýkrát, aby sme sa solídne rozišli smerom na dva voľné dni. Poprosím vás teraz, chcem vás teda upozorniť, že v utorok začíname ráno o 9.00 hodine a v súlade so schváleným programom budeme začínať správou o siedmom roku členstva Slovenskej republiky v Európskej únii, je to tlač 435, ktorú bude predkladať minister zahraničných vecí pán Mikuláš Dzurinda, a spravodajcovať to bude Peter Osuský. Po tomto bode sa vrátime k prerokovávanému bodu, ktorý predkladá pán minister a podpredseda vlády. Prajem všetkým pokojný víkend a uvidíme sa v utorok ráno o 9.00 hodine. Ešte raz, príjemnú sobotu a nedeľu. Prajem všetkým pokojný víkend. (Rokovanie schôdze prerušené o 15.03 hodine.)
Hort, Milan, podpredseda NR SR (2011-03-29):
Pán Kaliňák, pán Kaliňák, dnes nie ste vo forme, poprosím chvíľočku trpezlivosti. Nech sa páči, pán Tomčo.
Jurinová, Erika, podpredsedníčka NR SR (2012-06-26):
Ďakujem pekne. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne? Ak nie, vyhlasujem všeobecnú rozpravu za skončenú. Pardon, ospravedlňujem sa, ešte chce k rozprave zaujať stanovisko pani navrhovateľka? Chcete sa vyjadriť, pani ministerka, pani spravodajkyňa? Takže teraz prerušujem rokovanie o tomto bode programu. Ďalej nasleduje návrh účtovej závierky Sociálnej poisťovne za rok 2011 . Návrh je pod tlačou 39. Spoločná správa výborov má tlač 39a. Návrh uvedie generálny riaditeľ Sociálnej poisťovne, aha, máme tu, Ľuboš Lopatka. Prosím, aby sa ujal slova.
Grendel, Gábor, poslanec NR SR (2023-12-18):
Ďakujem pekne za slovo. Áno, keďže vládna koalícia disponuje štátnou mocou a potrebuje schváliť štátny rozpočet, ústretovo žiadam prerušiť rokovanie o návrhu vlády na zmenu zákona o organizácii činnosti vlády a otvoriť rokovanie o štátnom rozpočte na rok 2024 ihneď.
Blahová, Natália, poslankyňa NR SR (2011-02-08):
Teraz pristúpime k hlasovaniu o návrhu poslanca Kaníka z rozpravy, ktorý má tri body. Budeme hlasovať o každom bode osobitne. Prosím, pán predsedajúci, dajte hlasovať o prvom bode návrhu pána poslanca Kaníka.
Laššáková, Jana, podpredsedníčka NR SR (2014-10-21):
Nech sa páči, pán poslanec Fronc, máte slovo.
Laurenčík, Milan, podpredseda NR SR (2021-05-05):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie, vyhlasujem rozpravu za skončenú. Predpokladám, že k rozprave, ktorá neprebehla, ani navrhovateľ, ani pán spravodajca nezaujmú stanovisko, preto prerušujem rokovanie o tomto bode programu. Ďalej nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov . Návrh zákona má tlač 519, návrh na jeho pridelenie na prerokovanie výborom je v rozhodnutí č. 535. Dávam slovo pánovi poslancovi Petrovi Kremskému, aby za skupinu poslancov návrh zákona uviedol.
P. Paška, predseda NR SR: (2008-11-25):
Ako prvú poprosím pani ministerku práce, sociálnych vecí a rodiny, pani Vierku Tomanovú, aby odôvodnila v druhom čítaní vládny návrh zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov. Nech sa páči, je to tlač 770. (Rokovanie o vládnom návrhu zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 770.)
P. Farkas, poslanec: (2004-09-24):
Závery rokovaní výborov. Správu prerokovali všetky výbory, ktorým bola pridelená: výbor pre financie, rozpočet a menu uznesením č. 437 zo 6. septembra 2004, výbor pre hospodárstvo, privatizáciu a podnikanie uznesením č. 422 zo dňa 9. septembra 2004 a napokon výbor pre pôdohospodárstvo uznesením č. 224 zo dňa 30. augusta 2004. Výbor pre hospodárstvo, privatizáciu a podnikanie prerokoval predloženú správu o plnení štátneho rozpočtu za I. polrok 2004 a vzal ju na vedomie, odporučil Národnej rade, aby predmetnú správu vzala na vedomie. Výbor pre pôdohospodárstvo prerokoval predloženú správu o plnení štátneho rozpočtu za I. polrok 2004 a vzal ju na vedomie a odporučil Národnej rade, aby predmetnú správu vzala na vedomie. Výbor pre financie, rozpočet a menu prerokoval predloženú správu o plnení štátneho rozpočtu za I. polrok 2004 a vzal ju na vedomie a odporučil Národnej rade, aby predmetnú správu vzala na vedomie. Zároveň konštatoval výšku príjmov, výdavkov a schodku štátneho rozpočtu k I. polrok 2004 tak v absolútnych, ako aj v relatívnych číslach s tým, že za návrh uznesenia nehlasoval potrebný počet poslancov, tak sme pripravili iba informáciu, ale súčasťou tejto informácie je aj návrh uznesenia Národnej rady, v ktorom Národná rada konštatuje výšku príjmov, výdavkov a schodku v absolútnych a relatívnych číslach po a a po b berieme na vedomie správu o plnení štátneho rozpočtu Slovenskej republiky za I. polrok 2004. Podávam teda iba informáciu, toto uznesenie si osvojujem a zároveň aj predkladám. Nech sa páči, pán predseda, otvorte rozpravu.
Laššáková, Jana, podpredsedníčka NR SR (2013-02-07):
Vidno, že pán podpredseda vlády asi ešte nemá fungujúci sekretariát, keď ho o tom neinformovali .
P. Hrušovský, predseda NR SR: (2004-03-02):
E. Černá, poslankyňa: Vážený pán predseda, ja by som chcela požiadať o procedurálny návrh, a to, aby sme zákon č. 195/1998 Z. z. o sociálnej pomoci, ktorý navrhuje Černá, ako ja, a pani Bauer mohli presunúť na štvrtok 4. 3. na 9.00 hodinu. Ďakujem.
Kamenický, Ladislav, minister financií SR (2023-12-06):
Ja len veľmi krátko. Bavíme sa o skrátenom legislatívnom konaní, nie o obsahu samotného zákona, ku ktorému budeme potom diskutovať. Za mňa poviem jedno. Pán Jakab, vy by ste sa mali asi, ja som myslel, že prídete s tým, že ste mi doniesli pol miliardy. A vy sa tu snažíte spochybňovať niektoré veci, ktoré sú legislatívneho charakteru. Budem ich vysvetľovať neskôr, ak bude záujem. Samozrejme, tento zákon je na to, aby sme napravili to, čo tu vykonala bývalá vláda. Takže toľko za mňa. Ja budem o tom hovoriť potom podrobnejšie, keď sa budeme baviť o samotnej konsolidácii a, samozrejme, keď sa budeme baviť o rozpočte na budúci rok. Budete sa veľmi čudovať. Ďakujem pekne.
Zajac, Pavol, poslanec NR SR (2015-04-17):
Vážený pán kolega Blanár, vy ste vo svojom vystúpení zadefinovali, že občania majú zaplatiť dlhy za pána Širokého, ale zabudli ste povedať, že ste vo vážnom konflikte záujmov. A mali ste to povedať, že ste vo vážnom konflikte záujmov. Vy hovoríte, že Figeľ marketingovo tlačil na ceny? Vy, ktorý ste boli sedem rokov riaditeľov marketingu vo firme Váhostav-SK? Sedem rokov ste pracovali vo Váhostave ako riaditeľ pred svojím vstupom do politiky? A vy tu idete hovoriť, že občania majú zaplatiť dlhy za Širokého? Hanbite sa, preto som vám dal tú tabličku, že vy ste Váhosmer, vy ste Váhosmer, vy reprezentujete tu Širokého v tomto pléne ako poslanec. Tri roky vládnete, tri roky vládnete, prebehli, samostatne vládnete tri roky, predtým ste vládli štyri roky, to znamená, sedem rokov už vládnete. Za tejto vašej strano-vlády za tri roky prebehli reštrukturalizácie minimálne troch veľkých stavebných spoločností, ktorým štát pravidelne platí 100 %, a potichučky prebehla reštrukturalizácia firmy TSS Grade, ktorej minister Počiatek podpísal zmluvu za 240 mil. na rekonštrukciu trati, a firma Doprastav. Vy sa pýtate, aby sa Figeľ pozrel do očí živnostníkom? Pán Fico s pánom Širokým nech sa pozrú do očí živnostníkom. Pán Výboh, ktorý je údajne majiteľom Doprastavu, nech sa pozrie tým živnostníkom do očí, ako ich ošklbali, ako ich okradli, potichučky, vo firme Doprastav, v TSS Grrade a teraz ste to chceli urobiť aj vo Váhostave. Nevyšlo to. Tri týždne ešte chýbali, tri týždne ešte chýbali, aby to vyšlo aj vo Váhostave. Vy tu zastupujete Váhostav, pán Blanár. (Potlesk.)
Mikloško, Jozef, poslanec NR SR (2013-05-15):
Ďakujem, pani podpredsedníčka. Vážený pán minister, vážené kolegyne, kolegovia. Zdá sa mi, že som nejako rýchlo skočil na to prvé miesto a možno, že to je dobré. Aspoň budem mať potom viac kľudu.
J. Mikolaj, podpredseda vlády a minister školstva SR: (2008-05-20):
Po druhé to, čo si naznačil, že si odišiel z gestorského výboru, tým by som sa nechválil. Tým by som sa nechválil, veď sú tu určité pravidlá hry. Je tu nejaká forma demokracie, no tak keď je o jedného pána poslanca v školskom výbore viac, tak to treba tolerovať, a nie odísť len zato, že sa hlasuje, ako sa hlasuje. Lebo pretože ty napadáš to, čo sa odhlasovalo. Ty nenapadáš formu hlasovania. No tak potom to toleruj, no. Dosť si tu nadhadzujete, pani Rosová, ty a pán Szigeti, a toto už mudrujete, že či tak, či tak, čo sa stihne, čo sa nestihne, ale veď vy ste na to mali osem rokov. Koalícia mala osem rokov, nedokázali ste nič. A teraz budete rozprávať, či to, či to, či sa to stihne, či sa to nestihne, či osemročné gymnáziá atď. Reforma sa nekončí, pani poslankyňa Rosová, reforma sa začína v septembri. ZMOS. Ja neviem, prečo vy rozprávate za ZMOS? Dokonca, pani Rosová, vy ste, dokonca rozprávate za učiteľov. No tak to je teda sila! Aby vy ste rozprávali za učiteľov, že učitelia majú taký a taký – ja v tej záverečnej reči to odcitujem presne. Ale my so ZMOS-om rokujeme každý boží deň. S pánom Turčánym. A to sú veľmi ťažké rokovania. Však to možno vieš aj sám. A je tam prechodné obdobie, presne tak ako sme sa dohodli so ZMOS-om. Áno, je prechodné obdobie na... Ale to neznamená, že bude o tri roky, je to prechodné obdobie na tri roky. Pätnásť percent súkromné školy, veď to sú sankcie za porušenie právnych predpisov, nič iné. Porušenie právnych predpisov, pretože na nich nemáme dosah, a neviem, či tam nie je porušená aj ústava. Robíme analýzu, či sa môže podnikať pri povinnej školskej dochádzke. Vyzerá, že nie. Vyzerá, že nie. Pretože iná forma je, keď sa zaradí do sústavy, ale nikto nepozerá, či môže tvoriť zisk na základe toho, že vyberá peniaze od rodičov. A jedna učebnica? Veď my nehovoríme, že jedna učebnica. Môže byť učebníc niekoľko. Len chceme, aby štát mal dosah na odbornú stránku učebníc, pretože si pamätáme prípady, pán poslanec Szigeti, keď sa určitá učebnica musela stiahnuť z obehu. To si predsa všetci pamätáte. Vtedy sa musela, teraz tvrdíte bezbrehá demokracia. Tak sa treba zamyslieť nad tým. A cirkevné školy, že ťa dvihlo, toto kľudne ťa môže ako naspäť, my sme rozdelili predsa neštátne na cirkevné a súkromné s tým, že ak si poriadne prečítaš zákon, tak tam nájdeš, že cirkevné školy oproti minulosti môžu mať havárie a môžu čerpať aj kapitálové výdavky, čo doteraz nesmeli, mali zakázané. Zatiaľ toľko.
D. Jarjabek, poslanec: (2002-03-21):
I. Presperín, podpredseda NR SR: Pani poslankyňa Tóthová. Procedurálny návrh, prosím.
Glváč, Martin, podpredseda NR SR (2019-10-24):
Prejednávame, prejednávame zákon. Pán poslanec, poprosím vás, ukľudnite sa.
Jurinová, Erika, podpredsedníčka NR SR (2013-01-30):
Ďakujem, pán poslanec. Na vaše vystúpenie registrujem jednu faktickú poznámku. Uzatváram možnosť prihlásiť sa s faktickou. Nech sa páči, pán poslanec Nagy.
Mojš, Milan, poslanec NR SR (2016-10-19):
Ďakujem. Vážený pán predsedajúci, v rozprave vystúpili traja poslanci, pán poslanec Mihál, pán Galek a pán Jurzyca. Zaznel procedurálny návrh, v ktorom pán poslanec Mihál navrhol, aby sa nepokračovalo v rokovaní o návrhu zákona. Dajte, prosím, hlasovať o tomto procedurálnom návrhu.